CELEX: 62012CA0116
Language: et
Date: 2013-12-12 00:00:00
Title: Kohtuasi C-116/12: Euroopa Kohtu (kuues koda) 12. detsembri 2013 . aasta otsus (Dioikitiko Protodikeio Serron’i eelotsusetaotlus — Kreeka) — Ioannis Christodoulou, Nikolaos Christodoulou, Afoi N. Christodoulou AE versus Elliniko Dimosio (Tolliväärtus — Kolmandasse riiki eksporditud kaup — Eksporditoetused — Ekspordiriigis toimunud töötlemine, mida ei loeta oluliseks — Kauba reeksport Euroopa Liidu territooriumile — Tolliväärtuse määramine — Tehinguväärtus)

22.2.2014   
            
            
               ET
            
            
               Euroopa Liidu Teataja
            
            
               C 52/8
            
         Euroopa Kohtu (kuues koda) 12. detsembri 2013. aasta otsus (Dioikitiko Protodikeio Serron’i eelotsusetaotlus — Kreeka) — Ioannis Christodoulou, Nikolaos Christodoulou, Afoi N. Christodoulou AE versus Elliniko Dimosio
   (Kohtuasi C-116/12) (1)
   
   (Tolliväärtus - Kolmandasse riiki eksporditud kaup - Eksporditoetused - Ekspordiriigis toimunud töötlemine, mida ei loeta oluliseks - Kauba reeksport Euroopa Liidu territooriumile - Tolliväärtuse määramine - Tehinguväärtus)
   2014/C 52/12
   Kohtumenetluse keel: kreeka
   
      Eelotsusetaotluse esitanud kohus
   
   Dioikitiko Protodikeio Serron
   
      Põhikohtuasja pooled
   
   
      Hageja(d): Ioannis Christodoulou, Nikolaos Christodoulou, Afoi N. Christodoulou AE
   
      Kostja: Elliniko Dimosio
   
      Ese
   
   Eelotsusetaotlus — Dioikitiko Protodikeio Serron — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, 19.10.1992, lk 1; ELT eriväljaanne 02/04, lk 307), artiklite 24, 29, 32 ja 146 tõlgendamine — Tolliväärtus — Tehinguväärtus — Kindlaksmääramine — Eksporditud kaup, mis on ekspordiriigis läbinud toimingu või töötlemise, mis ei ole piisav selleks, et seda kaupa võiks käsitada viimase töötlemiskoha riigi päritolu kaubana määruse artikli 24 tähenduses, ning mida ei suunatud esialgses ekspordiriigis välistöötlemise protseduurile eesmärgiga see re-importimida
   
      Resolutsioon
   
   
               1)
            
            
               Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (muudetud Euroopa Parlamendi ja nõukogu 19. detsembri 1996. aasta määrusega (EÜ) nr 82/97) artikleid 29 j 32 tuleb tõlgendada nii, et nii, et need kohalduvad sellise kauba tolliväärtuse määramisel, mis on imporditud lepingu alusel, mis müügilepinguna määratlemisest hoolimata on tegelikult leping, mis käsitleb kaubaga tehtavaid toiminguid või selle töötlemist. Sellise tolliväärtuse määramise puhul ei oma tähtsust, kas toiming või töötlemine vastab selle määruse artiklis 24 sätestatud tingimustele, selleks et lugeda kaup pärinevaks riigist, kus kõnealune käitlemine toimus.
            
         
               2)
            
            
               Kõnealuse määruse artikleid 29 ja 32 tuleb tõlgendada nii, et tolliväärtuse määramisel tuleb arvesse võtta seda kaubaga seoses antud eksporditoetuse summat, mis on saadud selle tõttu, et rakendatud on skeemi, mille raames kuritarvitatakse liidu õiguse sätteid kasu saamise eesmärgil.
            
         
      (1)  ELT C 138, 12.5.2012.